|  |  |
| --- | --- |
|  | **«РАСЛЫЙМ»**  **Татарстан Республикасы**  **мәгариф һәм**  **фән министры**  **\_\_\_\_\_\_\_\_\_\_\_ И.Г.Һадиуллин**  **«\_\_\_» \_\_\_\_\_\_\_\_\_ 2021 нче ел** |

**Туган телдә белем бирү мәктәпләре укучылары өчен**

**2022 нче елда туган (татар) әдәбияттан бердәм республика имтиханын**

**уздыру материалларының күрсәтмә варианты**

**Демонстрационный вариант**

**контрольных измерительных материалов для проведения в 2022 году единого республиканского экзамена**

**по родной (татарской) литературе для учащихся**

**школ с родным языком обучения**

разработан федеральным государственным автономным образовательным учреждением высшего образования

«КАЗАНСКИЙ (ПРИВОЛЖСКИЙ) ФЕДЕРАЛЬНЫЙ УНИВЕРСИТЕТ»

подготовлен государственным бюджетным учреждением

«РЕСПУБЛИКАНСКИЙ ЦЕНТР МОНИТОРИНГА КАЧЕСТВА ОБРАЗОВАНИЯ»

утвержден МИНИСТЕРСТВОМ ОБРАЗОВАНИЯ И НАУКИ

РЕСПУБЛИКИ ТАТАРСТАН

Демонстрационный вариант ЕРЭ-11 по татарской литературе, 2022 год

**Күрсәтмә вариантка аңлатма**

Татар әдәбиятыннан бердәм республика имтиханының (БРИ) күрсәтмә варианты дәүләт йомгаклау аттестациясенә әзерләнүчеләргә йөз тотып төзелде. Шуны истә тотарга кирәк: әлеге вариант имтиханда тәкъдим ителәчәк биремнәрне тулысынча чагылдырмый. Аның төп максаты – укучыларга бердәм республика имтиханына мөстәкыйль әзерләнергә юнәлеш бирү.

Күрсәтмә вариант укучыларда контроль-үлчәү материалларының структурасы, биремнәрнең күләме, формасы, катлаулылык дәрәҗәсе (җиңел, уртача, авыр) турында гомуми күзаллау булдыруны күздә тота. Мөстәкыйль әзерлек барышында укучыларга файдалану өчен биремнәргә җаваплар да тәкъдим ителә. Киңәйтелгән җавапларны бәяләү критерийлары укучыларда һәм, гомумән, киң җәмәгатьчелектә бу сорауларга куелган таләпләр турында күзаллау булдыра, әзерлек процессында игътибар ителәсе мәсьәләләрне ассызыклый.

Әлеге мәгълүматлар укучыларга татар әдәбиятыннан бердәм республика имтиханына әзерләнү юлын формалаштырырга, камилләштерергә ярдәм итә.

**Имтихан эшен башкару өчен күрсәтмә**

Имтихан эшен башкару өчен 210 минут вакыт бирелә. Татар әдәбиятыннан бердәм республика имтиханы биремнәре 3 бүлектән гыйбарәт.

Беренче һәм икенче бүлекләрдәге биремнәр тәкъдим ителгән әдәби текстларга эчтәлек һәм форма ягыннан анализ ясауны күздә тота. Текстларны башта игътибар белән уку, бары шуннан соң гына әсәргә яки тәкъдим ителгән өзеккә карата куелган сорауларга җавап бирә башлау мөһим.

Эпик яки драма әсәренә анализны үз эченә алган беренче бүлектә бер сүз яки сүзтезмә белән җавап язу юнәлешендә 7 сорау һәм киңәйтелгән җавап таләп итүче 2 сорау тәкъдим ителә.

Лирик әсәргә анализны үз эченә алган икенче бүлектә бер сүз яки сүзтезмә белән җавап язу юнәлешендә 5 сорау һәм киңәйтелгән җавап таләп итүче 2 сорау тәкъдим ителә.

Җавап язу барышында төгәл эш таләп ителә. Эпик һәм лирик әсәргә киңәйтелгән анализ таләп иткән биремнәргә җавап язганда темадан читкә китмичә, җавапны артык киңәйтмичә, 5-10 җөмлә күләмендә формалаштыру кирәк. Әмма бу сан якынча, шартлы, җавапны тикшерү барышында аның эчтәлегенә игътибар ителә. Беренче, икенче бүлекләрдә сорауга төгәл җавап табылмый икән, авырлык тудырган сорауларны калдырып торырга, өченче өлештәге биремнәрне үтәргә, эшләнми калган биремнәргә соңыннан әйләнеп кайтырга мөмкин.

Өченче бүлек өч биремне үз эченә ала. Алар әдәбиятның аерым чорларына яки әдипләр иҗатына, әдәби процесстагы үзенчәлек-хасиятләргә бәя бирүне күздә тота. Җавап бирү барышында биремнәрнең БЕРСЕНӘ генә сочинение формасында киңәйтелгән җавап язу сорала.

Катлаулылык дәрәҗәсенә карап, һәр биремгә бер яки аннан артык балл куела, ахырда бөтен баллар бергә кушылып, нәтиҗә чыгарыла.

**Уңышлар телибез!**

**1 НЧЕ БҮЛЕК**

|  |
| --- |
| **Тәкъдим ителгән өзекне укыгыз һәм биремнәргә җавап бирегез.** |

Мостафа уйлый: ул кечкенә бала... Төш күрә: әллә нинди канатлы һәм бик матур балалар белән уйный. Алар аны этәләр... уяна – анасы аны үбеп-үбеп елый.

– Күз нурым! Атаң мине сөрә... Каласың, бәгырем! – ди.

Атасы читтә көтә:

– Сөйләштең. Юлыңны кара! – ди.

Ул вакытта Мостафага алты гына яшь иде. Әмма ул бу вакыйганы бик яхшы хәтерли.

Аның битенә кайнар күз яшьләре акты, ә анасы аларны юеш кулъяулык белән сөрткән иде. Хәзер шул кайнар яшьләр тагын аның битеннән агалар кебек...

– Анаң безне яратмады, иргә китте... Ул сине кыйнарга куша икән... Яшь әниең безне ярата...

Әтисенең менә шул сүзләре аның йөрәгендә салкынлык, нәфрәт уяттылар. Ул хәтта аннан бизде дә кебек.

Ул анасыннан бизгәнме? Әйе, ул үзен тудырган һәм караңгы төннәрдә бишек янында «балам» дип утырган анасыннан бизгән иде!

Яшь вакытта ул:

– Син минем анам түгел! – диде.

Хәтта бервакыт йөзенә көл сипте. Аны котырттылар:

– Битенә көл сип! – диделәр.

– Әйдә... – диде ул.

Болар яшь чакта булган хәлләр иде. Әмма ул атасы үлгәч тә анасыннан гафу сорамады. Анасына салкын мөнәсәбәттә булганга газаплана иде ул.

Төш вакыты узган, буран һаман дулый...

– Ярты юлны килгәнбездер? – диде Мостафа.

– Күбрәктер... Анаң бик сөенер... Сагынгандыр... Дүрт ел бит!

– Егерме ел... Ләкин... Бүген кайтасымны белми ул...

Карт бераз уйга калды.

– Аналар белә... алар сизәләр... – диде.

Мостафа эндәшмәде. Ул бабайның «сизәләр» дигән сүзен аңларга тырыша иде... Юк! Күптән югалган кешене сизеп булмыйдыр. Югыйсә баланы җаннары күзәтәме икән?

Ахшам вакыты. Әкрен генә караңгы төшә иде.

Мостафаның хыяллары күзенә күренә кебек иде.

Анасы аның күзенә карый һәм нәрсәдер сөйли:

– Мостафа! Күз нурым, мин синең анаң... Ник килмисең? Кил, үбәм, бәгырем... ачуланмыйм. Битемә көл сибүеңә дә ачуланмыйм... Кил, үбим, бер генә тапкыр анам дип әйт!..

Мостафа анасының аягына ташланырга тели... Күз алдында очсыз-кырыйсыз караңгылык кына...

– Әйт! Анам дип әйт... Егерме ел инде... ишетәсеңме!..

Мостафаның колагына әллә ниләр ишетелә... этләр өрә иде...

*Ш.Камал* «*Буранда*»

|  |
| --- |
| **Бер сүз яки сүзтезмә белән җавап таләп иткән биремнәргә җавабыгызны регистрация һәм җаваплар бланкының беренче битенә урнаштырыгыз.** **Биремнәргә җавабыгызны шушы бирем номерының уң ягына беренче шакмактан башлап сүз яки сүзтезмә рәвешендә языгыз. Һәр хәрефне аерым шакмакка ачык итеп языгыз. Сүзләр янына бернинди дә тыныш билгеләре куелмый һәм буш шакмаклар калдырылмый.** |

**1** Сайланган әсәрнең кайсы әдәби жанрга каравын ачыклагыз һәм җавапта языгыз.

Җавап: .

**2**  Әлеге өзектә Мостафаның эчке кичерешләрен ачу барышында кулланылган әдәби алымны билгеләгез һәм җаваплар бланкына языгыз.

Җавап: .

**3**  Әсәрдә чагылыш тапкан, Мостафаның эчке кичерешләрен символлаштырган һәм көчле позициягә чыгарылган образны языгыз.

Җавап: .

**4** Тәкъдим ителгән образларны һәм әсәр сюжетындагы аларга бәйле күренешләрне тәңгәлләштерегез. Икенче баганадан беренче баганадагы образга туры килгән күренешне сайлап алыгыз.

Образлар:

А) Мостафа

Б) ана

В) ата;

Күренешләр:

1. баласын көтә;

2. баланы әнисеннән биздерә;

3. әнисе белән очрашуны көтә.

Җавапта үзегез дөрес дип уйлаган җавап санын таблицадагы хәрефләргә туры китереп куегыз:

|  |  |  |
| --- | --- | --- |
| А | Б | В |
|  |  |  |

**5**  Әсәрнең кайсы әдәби төргә каравын языгыз.

Җавап: .

**6**  Әсәрдә Мостафаның үз-үзе белән сөйләшүе рәвешендәге сөйләмнең әдәбият белемендәге атамасын языгыз.

Җавап: .

**7** «*Мостафа! Күз нурым, мин синең анаң... Ник килмисең? Кил, үбәм, бәгырем... ачуланмыйм. Битемә көл сибүеңә дә ачуланмыйм... Кил, үбим, бер генә тапкыр анам дип әйт!.*.» юлларында кулланылган тел-сурәтләү чарасының төрен билгеләгез һәм җаваплар бланкына языгыз.

Җавап: .

|  |
| --- |
| **Киңәйтелгән җавап таләп иткән биремнәрне үтәү өчен җаваплар бланкының икенче битен кулланыгыз. Биремнең номерын күрсәткәннән соң, 5-10 җөмлә күләмендә эзлекле җавап языгыз. Автор позициясен ачыгыз, әсәр текстына таянып, үз фикерегезне дә дәлилләгез. Биремгә җавап бирү барышында чагыштыру өчен китерелгән мисаллар ике әсәрдән дә ким булмаска тиеш. Бер үк авторның ике әсәрен мисалга китерергә дә мөмкин.** |

**8** «Буранда» әсәрендә Мостафаның хис-кичерешләре нинди сәбәпләргә бәйле ачыла?

**9**  Әлеге әсәрендә автор Мостафаның кичергән халәте аркылы нинди проблемаларны күтәрә, бу яктан ул кайсы әсәрләр белән аваздаш? Җавабыгызны мисаллар белән дәлилләп языгыз.

**2 НЧЕ БҮЛЕК**

|  |
| --- |
| **Түбәндә тәкъдим ителгән өзекне укыгыз һәм биремнәргә җавап бирегез.** |

Җырларым, сез шытып йөрәгемдә

Ил кырында чәчәк атыгыз!

Күпме булса сездә көч һәм ялкын,

Шулкадәрле җирдә хаккыгыз!

Сездә минем бөтен тойгыларым,

Сездә минем керсез яшьләрем.

Сез үлсәгез, мин дә онтылырмын,

Яшәсәгез, мин дә яшәрмен.

Мин кабыздым җырда ялкын итеп

Йөрәгем һәм хаклык кушканны.

Җырым белән дусны иркәләдем,

Җырым белән җиңдем дошманны.

Алдый алмас мине түбән ләззәт,

Вак тормышның чуар пәрдәсе,

Шигъремдәге чынлык, ут һәм сөю –

Яшәвемнең бөтен мәгънәсе.

Үлгәндә дә йөрәк туры калыр

Шигъремдәге изге антына.

Бар җырымны илгә багышладым,

Гомремне дә бирәм халкыма.

Җырлап үттем данлы көрәш кырын,

Җырлап килдем тормыш языма.

Соңгы җырым палач балтасына

Башны тоткан килеш языла.

Җыр өйрәтте мине хөр яшәргә

Һәм үләргә кыю ир булып.

Гомрем минем моңлы бер җыр иде,

Үлемем дә яңрар җыр булып.

*М.Җәлил «Җырларым»*

|  |
| --- |
| **Бер сүз яки сүзтезмә таләп иткән биремнәргә җавабыгызны регистрация һәм җаваплар бланкының беренче битенә урнаштырыгыз.** **Биремнәргә җавабыгызны шушы бирем номерының уң ягына***, беренче шакмактан башлап,* **сүз яки сүзтезмә рәвешендә языгыз. Һәр хәрефне аерым шакмакка ачык итеп языгыз, сүзләр янына бернинди дә тыныш билгеләре куймагыз.** |

**10** Әлеге шигырьнең кайсы әдәби төргә каравын билгеләгез.

Җавап: .

**11**  Шигырьнең соңгы строфасында иҗат, гомер мәгънәләрендә килгән символик образны языгыз.

Җавап: .

**12** Шигырьдә лирик герой мөрәҗәгать иткән образны атагыз.

Җавап: .

**13** Тәкъдим ителгән исемлектән шигырьдә кулланылган өч сурәтләү чарасын һәм алымын сайлап алыгыз. Җавабыгызда алар алдына куелган саннарны үсү тәртибендә языгыз.

1. Гипербола;
2. Инверсия;
3. Символ;

4. Риторик эндәш.

Җавап: .

**14** «***Җыр өйрәтте*** *мине хөр яшәргә / Һәм үләргә кыю ир булып*» юлларында кулланылган тел-сурәтләү чарасының төрен билгеләгез һәм җаваплар бланкына языгыз.

Җавап: .

|  |
| --- |
| **Киңәйтелгән җавап таләп иткән биремнәрне үтәү өчен җаваплар бланкының икенче битеннән файдаланыгыз. Биремнең номерын күрсәткәннән соң, 5-10 җөмлә күләмендә җавап языгыз. Автор позициясен ачыгыз, әсәр текстына таянып, үз фикерегезне дә дәлилләгез. Биремгә җавап бирү барышында чагыштыру өчен китерелгән мисаллар ике әсәрдән дә ким булмаска тиеш. Бер үк авторның ике әсәрен мисалга китерергә дә мөмкин.** |

**15** Шигырьгә таянып,« *Гомрем минем моңлы бер җыр иде, / Үлемем дә яңрар җыр булып* » юлларына салынган мәгънәне языгыз.

**16** Шигырьдә лирик геройга хас сыйфатларны ачыклагыз. Мондый тип лирик герой тагын кайсы авторларның шигырьләрендә урын ала? Җавабыгызны дәлилләгез.

**3 НЧЕ БҮЛЕК**

|  |
| --- |
| **3 нче бүлек биремнәрен үтәү өчен җаваплар бланкының икенче битеннән файдаланыгыз. Җавап бирү барышында тәкъдим ителгән биремнәрнең бары БЕРСЕН генә сайлап алыгыз. Үзегез сайлаган биремгә, әдәби материалга таянып, киңәйтелгән җавап языгыз. Куелган проблемаларны, автор позициясен үзегез аңлаганча ачыклап, тулы җавап бирүегез сорала. Әсәр текстына таянып, үз фикерегезне дәлилләгез. Иншаның төзелешен уйлагыз, эзлеклелекне саклагыз, анализ барышында теоретик төшенчәләргә таяныгыз. Сочинениенең күләме 200 сүздән дә ким булмаска тиеш, 150 сүздән дә ким булган очракта инша 0 балл белән бәяләнә. Җаваплар бланкында сайлап алган биремегезнең номерын күрсәтегез.** |

**17.1** М.Акъегетнең «Хисаметдин менла» әсәрендә яңа тип геройлар. Фикерләрегезне мисаллар белән дәлилләгез.

**17.2** Х.Туфан һәм С.Хәким иҗатларына чагыштырма характеристика бирегез, охшаш һәм аермалы якларын билгеләгез. Җавабыгызны шигъри әсәрләрдән мисаллар белән дәлилләп языгыз.

**17.3** Зөлфәт Хәкимнең “Телсез Күке” драмасында күтәрелгән проблемалар.

**ТАТАР ӘДӘБИЯТЫННАН**

**БЕРДӘМ РЕСПУБЛИКА ИМТИХАНЫ ЭШЕН БӘЯЛӘҮ СИСТЕМАСЫ**

**Бер сүз яки сүзтезмә белән җавап таләп иткән биремнәргә җаваплар**

|  |  |
| --- | --- |
| **Биремнең саны** | **Җавабы** |
| 1 | Хикәя |
| 2 | Психологик анализ |
| 3 | Буран |
| 4 | 312 |
| 5 | Проза / эпик төр |
| 6 | Эчке монолог / монолог |
| 7 | Риторик эндәш |
| 10 | Лирик төр < Поэзия |
| 11 | Җыр |
| 12 | Җырларым |
| 13 | 234 |
| 14 | Сынландыру |

**КИҢӘЙТЕЛГӘН ҖАВАПЛАРНЫ ТАЛӘП ИТҮЧЕ БИРЕМНӘРНЕҢ ҮТӘЛЕШЕН ТИКШЕРҮ ҺӘМ БӘЯЛӘҮ КРИТЕРИЙЛАРЫ**

|  |
| --- |
| **Игътибар!** «2 нче санлы биремнәр бланкының җавапларны тикшерү беркетмәсе»ндә җавапларга балл куйганда, шуны истә тотарга кирәк: **җавап булмаган очракта** (имтихан бирүче бу биремне эшли дә башламаган булса, бернинди язма да булмаса), беркетмәгә **«Х»** куела, **«0»** куелмый. |

**Киңәйтелгән җавап таләп иткән биремнәрне (5-10 җөмлә күләмендә) бәяләү**

5-10 җөмлә күләмендәге киңәйтелгән җавапны таләп итә торган бирем. Җавапка билгеләнгән күләм шартлы, ул сорауның катлаулылыгына һәм эчтәлегенә бәйле. Укучы сорауга эчтәлеге ягыннан тулы җавап язарга, әмма үз җавабын мөмкин булган кадәр кыска формалаштырырга тиеш.

|  |  |
| --- | --- |
| **Критерий** | **Балл** |
| **1. Фикер тирәнлеге һәм җавапның дәлилләнгән булуы** |  |
| а) имтихан тапшыручы укучы биремнең үзенчәлегенә төшенгән: сорауны аңлап җавап биргән, автор позициясен ачкан, үз фикерен дәлилләгән, фактик хаталар юк | **3** |
| б) имтихан тапшыручы укучы сорауга җавап бирә, ләкин җавабын нигезләп бетерә алмый / яки җавабын әсәрнең кыскача эчтәлеген сөйләү белән генә чикли / яки җавапта бер фактик хата күзәтелә | **2** |
| в) имтихан тапшыручы сорауга өстән генә җавап бирә, үз фикерен күрсәтә, әмма автор позициясен төгәлләштереп бетерә алмый, җавап хаталы һәм төгәл түгел / яки 2 фактик хата ясалган | **1** |
| г) укучы сорауга бөтенләй җавап бирмәгән / яки эчтәлеге ягыннан сорауга туры килми торган җавапны язган / яки 3 һәм аннан да күбрәк фактик хата ясалган | **0** |
| 1. **Җавапның сөйләм нормаларына туры килүе** |  |
| а) Җавапта бер генә сөйләм хатасы бар | **1** |
| б) җавапта сөйләм хаталары бердән артык | **0** |
| **Иң югары балл** | **4** |

**Чагыштырма планда киңәйтелгән җавап таләп иткән биремнәрне (5-10 җөмлә күләмендә) бәяләү**

5-10 җөмлә күләмендәге киңәйтелгән җавапны таләп итә торган бирем. Җавапка билгеләнгән күләм шартлы, ул сорауның катлаулылыгына һәм эчтәлегенә бәйле. Укучы сорауга эчтәлеге ягыннан тулы җавап язарга, әмма үз җавабын мөмкин булган кадәр кыска формалаштырырга тиеш.

Җавапны тикшерү барышында беренче критерий буенча 0 балл куелса, җавап икенче критерий нигезендә тикшерелеп тормый.

|  |  |
| --- | --- |
| **Критерий** | **Балл** |
| **Тәкъдим ителгән әсәрнең әдәби контекстка кертелүе һәм җавапның нигезләнгән булуы** |  |
| а) имтихан тапшыручы биремнең үзенчәлеген аңлый: әдәби контекстка куелган таләпне үтәп, төшенеп җавап бирә (күтәрелгән тема, проблема яки мотив, образ, әдәби чаралар һәм алымнар чагылышын тапкан ике-өч әсәрне һәм язучыны атый), сорауга төгәл җавап биргән, тиешле дәлилләр белән фикерен раслап бара, фактик хаталар ясамый | **4** |
| б) имтихан тапшыручы җавабында әдәби контекстны өлешчә файдалана (1 позиция), чагыштыруга өлешчә нигезләмә бирә (авторларны һәм әсәрләрен генә санап чыга), 2 әсәрнең исемен атый / яки җавапта 1 фактик хата ясый | **3** |
| в) имтихан тапшыручы җавабында әдәби контекстны өлешчә файдалана (1 позиция), чагыштыруга өлешчә нигезләмә бирә (авторларны һәм әсәрләрен генә санап чыга), 1 әсәрнең исемен атый / яки җавапта 2 фактик хата ясый | **2** |
| в) имтихан тапшыручы җавабында әдәби контекстны өлешчә генә файдалана (1 позиция), чагыштыруга нигезләмә бирми (авторларны яки әсәрләрнең исемнәрен дә күрсәтми) / яки эчтәлеге ягыннан нигезләнгән җавапны язмый / яки җавапта 3 фактик хата ясый | **1** |
| г) укучы сорауга бөтенләй җавап бирми яки язмасының эчтәлеге биремгә туры килми / яки җавапта 3тән артык фактик хата ясый | **0** |
| **Иң югары балл** | **4** |

**Киңәйтелгән җавап таләп иткән биремнәрне (сочинение форматында) бәяләү**

3 нче бүлекнең бирем җаваплары биш критерий ярдәмендә бәяләнә, шулар арасында иң мөһиме, әһәмиятлесе булып беренчесе - эчтәлек санала. Тикшерү барышында җавапның эчтәлеге 0 балл белән бәяләнгән очракта бирем эшләнмәгән булып санала һәм **алга таба тикшерелми**. Калган (2, 3, 4, 5) бәяләү аспектлары буенча 2 нче биремнәрнең җавапларын тикшерү бланкына 0 балл куела.

Тикшерү барышында беренче позициянең баллы беркетмәнең 7 нче баганасына, икенче позициянеке – 8 нче баганага, өченче позициянеке – 9 нчы баганага, дүртенче позициянеке – 10 нчы баганага, бишенче позициянеке – 11 нче баганаларга куела.

3 нче өлешнең биременә җавапны бәяләгәндә, язылган иншаның күләме исәпкә алына. Укучыларга 200 сүздән ким булмаган күләмдәге текстны язу тәкъдим ителә. Әгәр инша тексты 150 сүздән ким булса, мондый эш үтәлмәгән дип санала һәм «0» балл белән бәяләнә.

|  |  |
| --- | --- |
| **1. Җавапның төгәллеге, тирәнлеге, дәлилләнгән булуы** | **Балл** |
| а) укучы сорауны аңлап, төгәл җавап бирә, автор позициясенә нигезләнеп, үз фикерен җиткерә ала, соралган төп үзенчәлекләрне билгели, мисаллар ярдәмендә ныгыта, анализлау сәләтен күрсәтә, җавабын дәлилли, фактик хаталары юк | **3** |
| б) укучы сорауны тулаем аңлап та, җавап бирү барышында гомуми җөмләләр белән чикләнә, мисаллар белән ныгытып, төгәл җавап бирми / яки 1-2 фактик хата күзәтелә | **2** |
| в) сорауга җавап өстән-өстән генә, бик гади аңлатыла, әдәби-теоретик төшенчәләр ярдәмендә ныгытылмый / яки 3-4 фактик хата күзәтелә | **1** |
| г) укучы сорауга бөтенләй җавап бирми / яки эчтәлеге ягыннан сорауга туры килми торган җавапны яза / яки 4 тән артык фактик хата күзәтелә | **0** |
| **2. Әдәби-теоретик төшенчәләрне аңлау, алар белән эшләү дәрәҗәсе** | **Балл** |
| а) әсәрне анализлау яки чорга характеристика бирү барышында әдәби-теоретик төшенчәләр аңлап, урынлы кулланыла, җавап теоретик яктан югары дәрәҗәдә язылган | **2** |
| б) имтихан тапшыручы әдәби-теоретик төшенчәләрне аңлый, әмма әдәби материалга анализда аларны куллану барышында 1 төгәлсезлек күзәтелә | **1** |
| в) укучы әдәби-теоретик төшенчәләрне дөрес кулланмый яки әдәби-теоретик төшенчәләрдән мәгълүматлы түгел, әдәби материалга анализда аларны куллану барышында 1 дән артык хата ясый | **0** |
| **3. Җавапның, әдәби текстларны кулланып, нигезле, дәлилләнгән булуы** | **Балл** |
| а) җавап мисаллар ярдәмендә ныгытыла, соралган әсәр (әсәрләр) җитәрлек күләмдә файдаланыла (өзекләр китерелә, кыскача эчтәлек сөйләнә, текстның микротемаларына мөрәҗәгать ителә, әсәрләргә сылтамалар бирелә һ.б.) | **3** |
| б) җавап бирү барышында әсәрне (әсәрләрне) файдаланып та, җавапны дәлилли алмый, мисаллар нигезле түгел / яки текстның бу җавапны дәлилли торган өлешләре файдаланылмый | **2** |
| в) җавапта әсәрнең (әсәрләрнең) турыдан-туры эчтәлеге генә урын ала | **1** |
| г) җавап бирү барышында әсәр (әсәрләр) бөтенләй файдаланылмый, нигезләнми | **0** |
| **4. Җавапның эзлеклелеге, фикерне җиткерү мөмкинлеге** | **Балл** |
| а) җавап логик яктан эзлекле языла, фикерләр үзара бәйләнештә бирелә, төгәл җиткерелә | **3** |
| б) җавапның мәгънәви өлешләре үзара логик яктан эзлекле языла, әмма аерым кабатлаулар, төгәлсезлекләр күзәтелә | **2** |
| в) җавап эзлекле булып та, фикер еш кабатлана, төп темадан читкә киткән урыннар күзәтелә | **1** |
| г) җавап логик яктан эзлекле язылмаган, эзлеклелек тупас бозылган, җавапта гомуми мантыйк юк | **0** |
| **5. Җавапның әдәби сөйләм нормаларына туры килүе** | **Балл** |
| а) сөйләм хаталары юк яки 1 сөйләм хатасы ясалган | **3** |
| б) 2-3 сөйләм хатасы күзәтелә | **2** |
| в) 4 сөйләм хатасы ясалган | **1** |
| г) сөйләм хаталары бик күп (5 яки аннан да артык) булып, фикерне аңлауда кыенлыклар тудыра | **0** |
| *Иң югары балл* | ***14*** |

**2022 нче елда татар әдәбиятыннан уздырылачак**

**бердәм республика имтиханының гомуми планы**

Биремнәрнең язмада һәм җавап бланкындагы

**Катлаулылыгы ягыннан:**

**Б –** база белем (үтәлеше якынча 60 % – 90 %);

**Ө** – өлешчә катлауландырылган ( 40 % – 60 %);

**К** – катлаулы (40 % тан кимрәк).

Имтихан эшенең планына белемне тикшерү өчен биремнәр туплана. Белем дәрәҗәсе кодификаторга тупланган эчтәлектән чыгып кына тикшерелә. Татар мәктәпләре һәм гимназияләреукучылары өчен тәкъдим ителгән кодификатордагы эчтәлекне 2 блокка тупларга мөмкин.

**1 нче блок** эпик әсәрләрдән алынган 3.2, 3.3, 3.4, 3.5, 4.1, 4.2, 4.3, 4.4, 4.5, 5.1, 5.4, 5.5, 5.12, 5.13, 5.14, 5.15, 5.16, 6.1 һәм драма әсәрләреннән алынган 4.9, 4.10, 4.11, 5.3, 5.17, 6.3 өзекләрдән тора.

**2 нче блокка** ХХ йөздә иҗат ителгән шигъри әсәрләр кертелгән: 4.6, 4.7, 4.8, 5.2, 5.6, 5.7, 5.8, 5.9, 5.10, 5.11, 5.18, 6.2.

|  |  |  |  |  |  |  |
| --- | --- | --- | --- | --- | --- | --- |
| **№** | **Биремнәр-нең номеры** | **Белемнәр-не тикшерү коды** | **Кодификатор буенча эчтәлек элементларын тикшерү коды** | **Биремнәрнең катлаулылык дәрәҗәсе** | **Биремне үтәгән өчен максималь балл** | **Биремне үтәү өчен бирелгән якынча вакыт (минут-ларда)** |
| **1 БҮЛЕК** | | | | | | |
| 1 | 1 | 1.1 | **1 нче блок** | Б | 1 | 3 |
| 2 | 2 | 1.1 | **1 нче блок** | Б | 1 | 3 |
| 3 | 3 | 1.2 | **1 нче блок** | Б | 1 | 3 |
| 4 | 4 | 1.2 | **1 нче блок** | Б | 1 | 3 |
| 5 | 5 | 1.2 | **1 нче блок** | Б | 1 | 3 |
| 6 | 6 | 1.2 | **1 нче блок** | Б | 1 | 3 |
| 7 | 7 | 1.2 | **1 нче блок** | Б | 1 | 3 |
| 8 | 8 | 1.3 | **1 нче блок** | Ө | 4 | 21 |
| 9 | 9 | 1.4 | **1 нче блок** | Ө | 5 | 21 |
| **2 БҮЛЕК** | | | | | | |
| 10 | 10 | 2.1 | **2 нче блок (5.4)** | Б | 1 | 3 |
| 11 | 11 | 2.1 | **2 нче блок** | Б | 1 | 3 |
| 12 | 12 | 2.1 | **2 нче блок** | Б | 1 | 3 |
| 13 | 13 | 2.1 | **2 нче блок** | Б | 1 | 3 |
| 14 | 14 | 2.1 | **2 нче блок** | Б | 1 | 3 |
| 15 | 15 | 2.2 | **2 нче блок** | Ө | 4 | 21 |
| 16 | 16 | 2.3 | **2 нче блок** | Ө | 5 | 21 |
| **3 БҮЛЕК** | | | | | | |
| 17 | 17.1 | 3.0 | **Урта гасыр әдәбиятына яки ХIХ йөзгә караган бер әсәрдән** | К | 15 | 120 |
| 18 | 17.2 | **ХХ йөз башы әдәбиятына караган әсәрдән** |
| 19 | 17.3 | **ХХ йөз әдәбиятына караган әсәрдән** |
| Биремнәрнең гомуми саны – **17**.  Катлаулылык дәрәҗәсенә карап: б. – **12**, өлешчә катлауландырылган – **4**, катлаулы – **1**.  Эшкә максималь балл **– 42.**  Имтихан эшен башкару вакыт **- 210 минут** | | | | | | |